Christiansø
Store norske leksikon,Geografi,Verdens geografi,Europa,Danmarks geografi
Christiansø er oppkalt etter Christian 5. og er en kommune og øy i Danmark, i øygruppen Ertholmene, 20 km nordøst for Gudhjem på Bornholm med et areal på 0,4 km2 og med 78 innbyggere i 2017 medregnet Fredriksø.
Ertholmene er Danmarks østligste punkt. Høyeste punkt er Møllebakken, 22 moh. Øyene har en frodig, nesten sydlandsk vegetasjon, og er fredet. Båtforbindelse til Gudhjem på Bornholm; om sommeren også til Svaneke og Allinge-Sandvig. Omkring 75 000 turister besøker Christiansø årlig, de aller fleste i sommermånedene. Christiansø Feltstation har siden 1976 systematisk registrert og ringmerket fugler. 291 arter er sett på øya, langt de fleste er rastende trekkfugler.Festning fra 1684, bygd under Christian 5. Storetårnet (25 meter i diameter), Lilletårnet og en rekke batterier og kaserner er bevart. Festningen ble nedlagt 1855. Christiansø fyr fra 1805 er innebygget i Storetårnet.Christiansø fikk i 2019 status som naturpark. Les mer i Store norske leksikon Bornholm